
ANDORNAKTÁLYAI  HEGYKÖZSÉG

RENDTARTÁSA

I.

Bevezető rendelkezések.
1.§
1. A rendtartás célja: a szőlőtermesztésre és borgazdálkodásra vonatkozó jogszabályok

   figyelembe vételével a szakmai szabályrendszer létrehozása és működése.

2. Andornaktályai Hegyközség borszőlőtermőhelyi kataszterbe sorolt területekre kiterjedő területi
    hatályal érvényes
3. Rendtartás személyi hatálya: kiterjed a hegyközség tagjaira, valamint mindazokra a jogi vagy 
    természetes személyekre, akik nem tagjai a hegyközségeknek, de a területi hatály alá tartozó 
    részen felvásárlási tevékenységet végeznek, illetve ingatlantulajdonnal rendelkeznek vagy az 

    ingatlan használatára vonatkozó egyéb törvényes jogcím alapján földet, szőlőt, építményt, 

    létesítményt, utat, stb. birtokolnak, használnak. 
4. Rendtartási ügyekben eljáró testület: hegyközség választmánya     

II.
Hegyrendészeti szabályok

Földvédelem

2.§

1. A termőföldről szóló 1994. évi LV. tv. szerint szőlőt a művelési ágnak megfelelő termelő 
    tevékenység betartásával kell hasznosítani.

2. Szőlő művelési ág  megváltoztatása esetén a hegyközség engedélyezése szükséges.

    ( kivétel tanya elhelyezése)

Talajvédelem
3.§
1. Földhasználó köteles a termőhely adottságaihoz igazodva a földhasznosítás, a termesztés-

    technológia, talajvédelmi beavatkozások összehangolásával olyan talajvédő gazdálkodást

    folytatni, amely külön jogszabályokban meghatározott követelményeket is figyelembe veszi.
    (természetvédelem, vízvédelem, stb.)

2. Földhasználónak gondoskodnia kell a talaj humuszos rétegének megőrzéséről, szerves anyag
    tartalmának fenntartásáról, a talaj tápanyag gazdálkodását és a szőlő tápanyagigényét
    figyelembe vevő környezetkímélő tápanyag-gazdálkodás folytatásáról.

3. A talaj szennyezettségének megakadályozása céljából a földhasználó köteles a földhasználat
    során a termőföld minőségét rontó talajidegen anyagoktól megóvni.

4. Erózióvédelem során a termelő köteles olyan művelést megvalósítani, amely elősegíti a

    csapadékvizek talajba jutását. A termőföld megóvása érdekében olyan vízmegtartó és

    vízelvezető megoldásokat köteles alkalmazni, amelyek biztosítják az erózióvédelmet.

    ( árkok, vízfogók, gyepes vízelvezetők)

5. A termőföld minőségét veszélyeztető tevékenységet és eseményt a hegyközség részére be
    kell jelenteni.

Növényvédelem
4.§
1. Aki földet, erdőt használ növényt termeszt, növényi terméket feldolgoz, forgalomba hoz vagy
    felhasznál, köteles a károsítók ellen védekezni, terjedésüket megakadályozni, szükség esetén
    azokat elpusztítani, valamint zárlati és veszélyes károsítók fertőzést vagy annak gyanúját a
    növényvédelmi hatóságnak bejelenteni a hegyközség értesítése mellett.

2. Amennyiben a termelő a károsítók tömeges elszaporodásának veszély esetén nem tesz eleget
    a termelői védekezési kötelezettségének, a növényvédelmi hatóság határozatában kötelezi a
    termelőt a védekezés elvégzésére.

3. A műveletlenül hagyott ültetvény tulajdonosát határidő kitűzésével a hegyközség a szükséges
    munkák elvégzésére szólítja fel. 

4. Az alkalmazott növényvédelmi technológia feleljen meg a szakmai és jogszabályi előírásoknak.
5. Az I-II. kategóriájú korlátozott forgalmazású készítményeket kizárólag csak megfelelő

    képesítéssel rendelkező szakember irányításával, felügyeletével lehet felhasználni.

Környezetvédelem
5.§
1. A termelő növényvédelmi tevékenysége során köteles a hasznos élő szervezeteket megóvni.

2. A termelő a növényvédő és gyomirtó szerek tárolását és felhasználását szakszerűen köteles

    végezni, a szer maradékát és csomagoló anyagát a használati utasítás szerint lehet

    megsemmisíteni.

3. Vizek, vízfolyások, víznyerő helyek védelmét a biztonsági távolságok figyelembe vételével

    biztosítani kell.

A hegyközséghez tartozó utak, árkok
6.§

1. Minden szőlőt használó köteles a saját területéhez tartozó út, árok, vízelvezető műtárgyak,

    kőgátak, átereszek  karbantartását, tisztítását, állagmegóvását elvégezni, vagy elvégeztetni

    minden év április 10-ig, és az év folyamán szükség szerint .

2. A szőlőt művelő köteles az utakon, a gépi kaszálást akadályozó köveket, tárgyakat összeszedni  

    és elszállítani, a cserjéket kiirtani, április 10-ig.

3. Az úton csak olyan járművek közlekedhetnek, amelyek annak állagát, tartozékait és az út

    mellett lévő növényzetet és termőföldet nem rongálják.

4. Rongálás esetén a hegyközség javaslatára az út tulajdonos ( települési önkormányzat) a

    károkozót vagy a gépjármű üzembentartóját az eredeti állapot helyreállítására szólítja fel.

5. Az akadálytalan közlekedés elősegítése érdekében az utak űrszelvényét legalább 3 m

    magasságig (fák nyesésével, bozótirtással) az út tulajdonosa, illetve az utak mellett lévő

    ingatlanok tulajdonosai ( használója, bérlője ) kötelesek biztosítani.

6./a  A hegyközség bortermőhelynek minősülő határrészei / szőlőhegy / Marinka, Part, Swarcz

       Nagyvölgy, Pesti, Erdélyi, Szállásvölgy, Cserje, Rózsahegy, Mocsári, Kishegy, Kétágú, 

       Gesztenyés, Pünkösdtető, Nagyparlag, Kerekszilvás, Cserjéslápa, HGL.dűlők és hegyek.

   b. A rendtartás előírásait a szőlőkataszteri nyilvántartású területébe eső, más művelési 
       ágú külterületi ingatlanok használóinak és az utak kezelőinek is be kell tartani.

A szőlőtermesztés szakmai szabályai
7.§

1. A hegyközség a telepítés és kivágás során az ide vonatkozó hatályos jogszabályok

    szerint köteles eljárni.

    A telepítés során a Hegyközség Rendtartásában előírtakat is be kell tartani.

2. A telepítés során a terület kitűzését az alkalmazott térállásnak megfelelően oly módon kell 

    megoldani, hogy a terület gépi művelése a szomszédos területek igénybevétele nélkül 

    megoldható legyen. Kivétel a közös használatú utak, melyek a terület megközelítését 

    teszik lehetővé. Közös úthasználat esetén az elhagyandó távolság 2-2 m, vitás esetekben a

    választmány határozatot hoz. 
3. A hegyközség területén ajánlott az ernyőművelés és a Moser művelésmód alacsony illetve
    középmagas formája. 

4. A hegyközség területén a telepítendő ültetvény tenyészterülete a 3 m2-t nem haladhatja meg.
5. A telepítést vagy kivágást kezdeményezőnek minden esetben kérelmet kell benyújtani a
    hegybíróhoz, melyet alaki és tartalmi követelmények szerint megvizsgál és véleményez, 
    majd a vonatkozó jogszabályok szerint eljár. Telepítés esetén az ültetés tényét, a kivágás 
   esetén pedig annak megtörténtét a befejezéstől számított 15 napon belül köteles a 
    hegyközségnek bejelenteni. 
6. A hegybíró a kiadott engedélyekről annak megvalósulásáról nyilvántartást vezet,
    melyről az előirt határidőre adatszolgáltatást végez.

7. A hegyközség területén a Nemzeti Fajtajegyzékben, és az EBHT. rendtartásában szereplő

    Borvidéki Tervben felsorolt szőlőfajták telepítése engedélyezett, mely tervet a rendtartás 

    1 sz. melléklete tartalmazza. A melléklet a rendtartás része. 

8. A tőkehiányok pótlására csak szőlőoltvány használható fel. Az ültetvény területén található
    vad hajtásokat irtani kell, vagy át kell oltani nemes fajtával.

Bortermelés szakmai szabályai
8.§

1. Minden " Egri " megnevezésű OEM bor vagy szőlőből származó termék csak származási 
      igazolással kerülhet forgalomba. Ennek alapján a hegyközség a borvidék hegyközségeivel

      közösen jogot formál arra, hogy az egész ország területén az illetékes hatóságokkal együtt

      ellenőrizze a bor eredetét és minőségét.

2. Az Egri Borvidék védett eredetű borainak előállításánál, forgalmazásánál a 130/2003.

      (XII.31.)  a 102/2009.(VIII.5.) FVM. rendeleteket, Egri Csillag bor szabályzását (16/2010

      ((XII.9.) számú EBHT Tanácsülés határozat), valamint az Egri Borok termékleírását (OEM) 
      kell betartani. Ezen termékleírás és a rendeletek a rendtartás részei melyet a 3.sz. melléklet 
      tartalmaz.

      Földrajzi jelölésű boroknál a Felső-magyarországi borok (OFJ) termékleírását kell betartani.
3. A Védett eredetű borok forgalomba hozatala előtt a minősítendő bort be kell mutatni az

      Egri Borvidék Borminősítő Bizottságának. Csak az itt megfelelt borok kaphatják meg a

      tételre vonatkozó borszármazási bizonyítványt. Ennek megfelelően az EBBB. szabályzata
      a rendtartás része, melyet a 4 sz. melléklet tartalmaz.

4. A borkészítéssel illetve bor előállítással foglalkozó hegyközségi tag köteles betartani az 

      ide vonatkozó hatályos jogszabályi előírásokat (borjog, bortörvény, borkönyv, termékleírás,   

      jövedéki törvény, stb.)

      valamint az EBHT és a hegyközség által hozott szabályokat. 
5. A rendtartás része az EBHT rendtartásának a 3-4. sz. mellékletei melyek a következők:

      3 sz: A védett eredetű borok minősítés előtti mintavételi, mintaadási, és mintatárolási

             szabályai. Ez rendtartásunk 5 sz. melléklete.

      4 sz: Mintavételi jegyzőkönyv.  Ez rendtartásunk 6 sz. mellélete.

Egyéb szabályok
9.§
1. A hegyközség a jogszabályokban leírt módon részt vesz a szőlő telepítése és kivágása

engedélyezési eljárásban.  A szőlő, must és bor származási bizonyítványának kiadása 
ügyében első fokon a hegyközség jár el.

2. A szüret megkezdésének időpontját a hegyközség választmánya határozza meg, melyet a

    helyben szokásos módon tesz közzé.

3. A szőlő őrzését a Hegyközség végzi az Önkormányzattal való együttműködés keretében.

    A kisebb régiók (völgyek) őrzésének hatékonysága a gazdák bevonásával fokozható.

    A saját, valamint a térséghez tartozó termés védelme érdekében minden tagnak jeleznie kell
    a hegyközség elnöke felé, ha gyanús mozgásokat, idegenek jelenlétét tapasztalja. 
    A vagyonvédelem hatékonysága érdekében a helyi rendőrséggel való együttműködés a 
    hegyközség és tagjai feladata.

4. A hegyközség által kért adatok szolgáltatása minden hegyközségi tag feladata, az adatlapon
    megjelölt időpontig.
5. A hegyközségi tagnak járulékot kell fizetnie, melynek mértékéről és a befizetés határidejéről
    a közgyűlés dönt. A döntésről a tagot írásban kell értesíteni.

6. Mindennemű fellebbezés, engedély és igazolások kérésekor eljárási díjat kell fizetni, melynek
    mértékét a közgyűlés állapítja meg
III.
Eljárási szabályok és jogkövetkezmények
10.§

1. A rendtartás megszegésével kapcsolatos eljárás a Választmány hatáskörébe tartozik. 

    A választmány az eljárás során a 2012. évi CCXIX. tv. Ket. megfelelő alkalmazásával jár el.

2. A választmány az eljáró tanács által lefolytatott ellenőrzés eredményeként, amennyiben a

    tag a Rendtartásban előirt valamely szabályt (szabályokat) megszegte, az alábbi jogkövet-

    kezményeket alkalmazhatja:

a.  Határozattal megállapítja a szabályszegés tényét (rosszallását fejezi ki)

b. A tagot a jogellenes állapot megszüntetésére, meghatározott cselekvés teljesítésére vagy

     attól való tartózkodásra kötelezi.

c. A hegyközség tagját a szabálysértés súlyától függően 50.000,-Ft-ig terjedő pénzbírsággal

     sújthatja.

d. A bort hamisító vagy hamis termékjelzést alkalmazó tagot határozattal eltilthatja a telepű-

     lésre vagy termőhelyre utaló megnevezés, illetve a „védett eredetű bor” a „minőségi bor”,    

     valamint a  „tájbor” megjelölés alkalmazásától.

e. Az előző a., pontban meghatározott jogkövetkezményt csak önállóan, a  b., c.,d., pont

     alatti jogkövetkezményeket külön-külön, vagy együttesen is lehet alkalmazni.

f. A c., pontban meghatározott jogkövetkezmény évente többször is alkalmazható a szabálysértés
    előfordulásakor, és minden egyes alkalmazás esetén külön-külön önállóan is kiszabható a
    pénzbírság legmagasabb összege.
g. Aki a szőlő, must vagy bor származási bizonyítványát, vagy jogszabályban meghatározott,
    a hegybíró által kiadandó más igazolását nem a jogszabályban meghatározott határidőig 

    kérelmezi, az okiratot csak 5.000,- 500.000, forintig terjedő mulasztási bírság megfizetésével

    kaphatja meg. A hegybíró a bírság kiszabása során figyelembe veszi a késedelem

    időtartamát, az ügyfél késedelembe esésének gyakoriságát, továbbá származási bizonyítvány

    esetén a kérelembe foglalt szőlő, illetve bor értékét.

3. A választmány az eljárása során megfelelően köteles alkalmazni az itt nem szabályozott

    kérdések esetén a Ket.  meghatározott cselekmény végrehajtását szabályozó paragrafusait.

4. A Választmány szabálysértés vagy bűncselekmény észlelése esetén köteles a feljelentést

    megtenni.  Ilyen esetben is köteles gyakorolni és megtenni a hatáskörébe utalt intézkedéseket.
5. Ha a Választmány az eljárás során azt észleli, hogy a tag magatartása a  Ket.-be  ütközik, akkor   

    köteles a határozat azonnali végrehajtását elrendelni.

6. a. Az eljárás megindítható hivatalból és bejelentés alapján.    

    b. Hegybíró illetékes az eljárás megindításában, ha a rendtartásban foglalt szabályok betartása
        csak így biztosítható.

    c. Abban az esetben ha az eljárás lefolytatásában nem illetékes, együttműködési kötelezettsége
        áll fenn a jog szerint eljáró hatósággal.

7.  Az eljárás lefolytatható tárgyalás nélkül, ha a tényállás tisztázott, vagy az ügyfél elismerte

     a mulasztását.

IV.
Szabályszegések és a hozzá rendelt intézkedés
11.§
1. A hegybíró a műveletlenül hagyott ültetvény használóját megfelelő határidő biztosításával

    felszólítja, hogy a szükséges talaj- és növényvédelmi munkát végezze el, illetve a szőlőt

    művelje meg. Ha felszólítás eredménytelen a hegybíró a határidő lejártát követő nyolc

    napon belül köteles erről tájékoztatni az illetékes  ingatlanügyi hatóságot.
2. a.  Az utak állagának veszélyeztetésekor a hegyközség tagja figyelmeztetésben részesül

         valamint a hegyközség a települési önkormányzatot, mint az út tulajdonosát értesíti a

         károkozás tényéről.

    b.  Azt aki nem hegyközségi tagként vét a rendtartás ellen, a hegyközség felszólítja a jog-

         ellenes állapot megszüntetésére vagy a rendtartás szerinti cselekvésre. A felszólítás

         eredménytelensége esetén a hegyközség a törvényszéktől kérheti a rendtartásba ütköző

         cselekményt elkövető személyeknek a felszólításnak megfelelő kötelezését.

3. Az engedély nélküli telepítés és kivágás, valamint nem az engedélyezett és származási

    igazolással  rendelkező  fajtákkal történő  telepítés  esetén a hegyközség a termelőt

    50.000 Ft-ig terjedő pénzbírsággal sújthatja.

4. a.  Csak rendezett hegyközségi járulékfizetés esetén kaphat igazolásokat és veheti igénybe
         a hegyközség szolgáltatásait a hegyközségi tag.

    b.  A határidőig meg nem fizetett járulékot kamattal lehet terhelni, melynek mértékét minden évben a közgyűlés határozza meg.

    c  . Amennyiben a termelő nem igazolja a szőlő termésének az értékesítését, vagy nem nyilatkozik a

           saját felhasználásról minden év november 30-ig, a következő évben a közgyűlésen elfogadott Ft/m2
          járulék dupláját köteles fizetni.
    d.  Aki az adatszolgáltatást nem, vagy felszólítás ellenére hiányosan teljesíti, termékére származási bizonyítványt nem kaphat, és az adatszolgáltatásra kötelezettre, a hegybíró húsztól százezer forintig terjedő pénzbírságot szabhat ki. Az adatszolgáltatási kötelezettségét nem teljesítőknek mulasztási bírságot kell fizetni. A bírságot kiszabó határozat ellen a törvényszéknél lehet fellebbezni. A bírság adók módjára behajtható tartozás.
5. Hamisított bor előállítása és birtokban tartása valamint hamis termékjelölés esetén a hegy-

    község eltiltja a termelőt a termőhelyre utaló származás megnevezéstől, minőség megjelöléstől
    mellékbüntetésként 50.000 Ft-ig terjedő pénzbírsággal sújtja, és egyidejűleg a hegyközség 
    kéri az  NÉBIH. Borászati Igazgatóság intézkedését is.

V.

12. §

A rendtartás mellékletei
1./ Borvidéki Terv. 
2./ Az FVM. Miniszter 17760/02 sz. határozata mely az eredetvédett termőhely lehatárolásáról
     szól.

3./ Borokról szóló termékleírások, rendeletek:

     Az Egri Borvidék védett eredetű borairól szóló 130/2003 (XII.31.) és a 102/2009.(VIII.5.) FVM.   

     rendelet, az Egri Borok termékleírása,(OEM), Felső-magyarországi Borok termékleírása.(OFJ)
4./ EBBB. szabályzat

5./ Védett eredetű borok minősítés előtti mintavételi, mintaadási és mintatárolási szabályai.

6./ Mintavételi jegyzőkönyv.

Záró rendelkezések
13.§
1. A Rendtartást meg kell küldeni a Borvidéki Hegyközségi Tanácsnak, amely kifogást

    emelhet a Rendtartás ellen ha az törvénysértő. A Rendtartás - kifogás híján - a Hegy-
     községi tanácsnak történő megküldését követő harmincadik napon válik érvényessé és 

     kihirdethetővé. 
2. A rendtartást ki kell függeszteni a Hegyközség és a Polgármesteri Hivatal hirdető   

     tábláján, továbbá a hegyközség székhelyén kívül lakó tagoknak meg kell küldeni.   
     A közzététellel egyidejűleg a Rendtartást meg kell küldeni a helyi Önkormányzatnak

     valamint a megyei NÉBIH  hivatalnak is.
3. A Rendtartás a hirdetményként való közzététele napját követő harmincadik napon

     lép hatályba.                       
Jelen egységes szerkezetű rendtartást a hegyközség 2013. március 28.-án megtartott közgyűlése

2 /2013 sz. határozatával fogadta el.
Andornaktálya, 2013. március 28.
             .....................................................            ..................................................

                         Stefán Tibor elnök                          Lendvai Veronika jkv. vezető
            .....................................................            ...................................................

                      Bajzát László hitelesítő                             Lévai István hitelesítő
1.számú melléklet:
